# Brenner Paris?

| *Brenner Paris?* |
| --- |
| orig. Paris brûle-t-il ? |
| Generell informasjon |
| Genre | Drama, krig |
| Utgivelsesår | 1966 |
| Nasjonalitet | Frankrike, USA |
| Varighet | 175 min. |
| Språk | Fransk, engelsk |
| Bak kamera |
| Regi | René Clément  |
| Manus | Gore Vidal, Francis Ford Coppola, Jean Aurenche, Pierre Bost, Claude Brulé, Yves Boisset  |
| Tema | Andre verdenskrig |
| Produsent(er) | Paul Graetz |
| Musikk | Maurice Jarre  |
| Foto | Marcel Grignon  |
| Klipp | Robert Lawrence  |
| Foran kamera |
| Medvirkende | Jean-Paul Belmondo, Charles Boyer, Leslie Caron, Jean-Pierre Cassel, George Chakiris, Bruno Cremer, Claude Dauphin, Alain Delon, Kirk Douglas, Glenn Ford, Gert Fröbe, Daniel Gélin, Hannes Messemer, Harry Meyen, Yves Montand, Anthony Perkins, Michel Piccoli, Wolfgang Preiss, Claude Rich, Simone Signoret, Robert Stack, Jean-Louis Trintignant, Pierre Vaneck, Orson Welles, Helmuth Schneider, Pierre Dux, Billy Frick, Ernst Fritz Fürbringer, Konrad Georg, Joachim Hansen, Günter Meisner, Sacha Pitoëff, Serge Rousseau, Marie Versini, Bernard Fresson, Pierre Collet, Michael Lonsdale, Paul Crauchet, Félix Marten, Georges Staquet, Georges Géret, Jean Négroni, Michel Etcheverry, E. G. Marshall, Billy Kearns, Claus Holm, Karl-Otto Alberty  |
| Annen informasjon |
| Farve/s.hv | Farger |
| Filmselskap | Paramount Pictures  |
|  |
| Premiere(r) | 1966 |
| Eksterne lenker |
| IMDb
 |

Brenner Paris? (fransk tittel: *Paris brûle-t-il ?*) er en fransk-amerikansk krigsfilm fra 1966 regissert av René Clément. Filmen omhandler frigjøringen av Paris under andre verdenskrig.

Filmen ble innspilt i Frankrike, men ble vist både i engelsk og fransk språkdrakt.

## Handling

Handlingen bygger på virkelige hendelser.

Kort tid etter at Adolf Hitler i 1944 har blitt utsatt for et attentat, det mislykkede 20. juli-attentatet, utnevner han general Dietrich von Choltitz til militær-guvernør over det okkuperte Paris. Hitler tror at Choltitz vil adlyde hans ordre om at de allierte aldri skal få ta kontroll over Paris; før skal de tyske styrkene ødelegge byen fullstendig. Den franske motstandsbevegelsen får vite at de allierte planlegger ikke å innta Paris, men i stedet sette kursen direkte mot Tyskland. De ulike fraksjonene innenfor motstandsbevegelsen reagerer forskjellig på denne nyheten. Gaullistene, anført av Jacques Chaban-Delmas, ønsker å vente og se hva som skjer. Men kommunistene, med oberst Rol-Tanguy som leder, ønsker å ta affære selv.

I utgangspunktet er Choltitz innstilt på å følge Hitlers ordre om å utjevne hele byen. Han gir Luftwaffe ordre om å begynne å bombe bygninger. Men han trekker ordren tilbake etter oppfordring fra en svensk konsul, som påpeker risikoen for at slike bombetokt også vil ødelegge kulturelt uvurderlige bygninger i nærheten – deriblant Notre-Dame. Choltitz godtar et tilbud om våpenhvile fra motstandsbevegelsen (i realiteten fremsatt av den gaullistiske fraksjonen), men kommunistene ønsker å fortsette kampen, til tross for mangel på ammunisjon. Det blir oppdaget at tyskerne planlegger å ødelegge hele Paris. Eiffeltårnet og andre landemerker blir rigget med sprengstoff. Et sendebud fra en motstandsbevegelse blir sendt over fiendens linjer, for å få kontakt med amerikanerne.

Han informerer de allierte om at motstandsbevegelsen allerede har tatt kontroll over deler av hovedstaden, og ber amerikanerne om støtte for å hindre at opprøret blir slått ned av tyskerne – slik det tidligere hadde skjedd i Warszawa. Sendebudet legger til at Frankrike aldri vil tilgi de allierte hvis de tillater fullstendig ødeleggelse av Paris. Den amerikanske generalen Omar Bradley gir ordre om at de allierte styrkene skal sette kursen mot Paris. Da det blir klart at de tyske troppene står under et enda større press enn tidligere, forsinker Choltitz ordren om å ødelegge Paris. Han tror Hitler har blitt sprø, og at Tyskland i realiteten har tapt krigen. Å legge Paris øde vil dermed være en fullstendig meningsløs handling.

## Medvirkende

* Alain Delon – Jacques Chaban-Delmas
* Jean-Paul Belmondo – Morandat/Pierrelot
* Charles Boyer – Monod
* Gert Fröbe – general Dietrich von Choltitz
* Leslie Caron – Françoise Labe
* George Chakiris – soldat i panservogn
* Jean-Pierre Cassel – løytnant Henri Karcher
* Anthony Perkins – sersjant Warren
* Kirk Douglas – general George Patton
* Simone Signoret – kaféeier
* Orson Welles – konsul Raoul Nordling
* Glenn Ford – general Omar Bradley
* Yves Montand – Marcel Bizien
* Robert Stack – general Edwin Sibert
* Marie Versini – Claire Morandat
* Skip Ward – Warrens medsoldat
* Bruno Cremer – oberst Henri Rol-Tanguy
* Claude Dauphin – oberst Lebel
* Pierre Dux – Parodi/Cerat
* Daniel Gélin – Yves Bayet
* Michel Piccoli – Edgard Pisani
* Sacha Pitoëff – Frédéric Joliot-Curie
* Claude Rich – general Jacques Leclerc
* Jean-Louis Trintignant – kaptein Serge
* Pierre Vaneck – major Roger Gallois
* Ernst Fritz Fürbringer – von Boineburg

## Referanser

## Eksterne lenker

* (en) *Brenner Paris?* på Internet Movie Database

* (no) *Brenner Paris?* hos Filmfront (arkivert versjon)

* (sv) *Brenner Paris?* i Svensk Filmdatabas

* (da) *Brenner Paris?* i Danmark Nationale Filminstitut

* (fr) *Brenner Paris?* på Allociné

* (nl) *Brenner Paris?* på MovieMeter

* (en) *Brenner Paris?* på The Movie Database – film

* (en) *Brenner Paris?* på American Film Institute

* (en) *Brenner Paris?* på Rotten Tomatoes

Denne artikkelen er en **spire**. Du kan hjelpe Wikipedia ved å utvide den.
Autoritetsdata